Recela 53 : Ōtsu (gweta)

Recela 53 : Ōtsu ~ 大津 (JA)

Recela 53 : Ōtsu ( niponavon 大津 ) tir alub-san-balemeafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir alub-san-bareafa ke enk ise va greelt koe Ōtsu kaatoer.

 Greelt ke Ōtsu 
Recela ke Ōtsu ( niponavon 大津宿 ) koe re Ōtsu widava ke Shiga winka tigiyir.

Ōtsu tiyir greeltap ke Tōkaidō vawa, dem 350 kolna don toloya gida is 71 yorida.

Koe ludev tiaveks va Biwa uzda kene recela, gweta ke Hiroshige va vawilapa nedir. Yorida dere zanudasa va dolexe tir fenkuyuna keve vawila. Kabdueon, kametca dem baroya limapa remburesa va bapla is impana gan jaftolye al vukid. Monapa dem koridafa kepaita ke wida va litera va triguca kobilded.

 Dere rupec 

 Stragela 

|style="vertical-align: top;"|

|}

Recela 53 : Ōtsu (gweta)
Recela 53 : Ōtsu  gweta)
Recela 53 : Ōtsu (gweta)